Այդ շրջանին Թուրքիոյ Հայոց Պատրիարքը Մեսրոպ Մութաֆեան Իսթանպուլի կուսակալին դիմելով մտահոգութիւն յայտնեց հայկական հաստատութիւններուն դէմ կատարուած սպառնալիքներու մասին։ Պահանջեց որ պետութիւնը կանխամիջոցներու դիմէ հաւանական դէպքերու առնչութեամբ։ Դարձեալ նոյն թուականին Ապահովութեան Տնօրէնը իր կազմի բոլոր բաժանմունքները զգուշացուց հաւանական որեւէ յարձակումի նկատմամբ զգոյշ գտնուելու մասին։